Estonia Kuno

Estonia Kuno merujuk kepada zaman prasejarah dalam sejarah Estonia, bermula sekitar pertengahan milenium ke-8 SM sehingga penaklukan dan penundukan suku-suku Finnik tempatan pada suku pertama abad ke-13 semasa Perang Salib Utara oleh kuasa Teuton dan Denmark.History of Estonia By Mati Laur; p.11 

 Perkembangan 
Zaman Mesolitik menyaksikan kawasan Estonia dihuni selepas berakhirnya zaman ais terakhir, sekitar 10,000 SM. Penempatan terawal dikaitkan dengan peradaban Kunda, manakala tapak tertua yang diketahui ialah penempatan Pulli di tebing Sungai Pärnu berhampiran Sindi, bertarikh awal milenium ke-9 SM. Alat-alat yang ditemui kebanyakannya diperbuat daripada batu dan tulang, dengan penggunaan batu api dan kuarza secara meluas.

Memasuki Zaman Neolitik pada awal milenium ke-5 SM, kemunculan peradaban Narva ditandai dengan penghasilan tembikar awal yang diperbuat daripada tanah liat bercampur batu kecil, kulit kerang atau tumbuhan. Artifak Budaya Tembikar Sisir pula ditemui dari Finland Utara hingga ke Prusia Timur, dan sering dikaitkan dengan amalan pengebumian yang mengandungi ukiran haiwan dan manusia daripada tulang serta ambar.Miniature Empires: A Historical Dictionary of the Newly Independent States, p153  Pada zaman dahulu, budaya ini sering dikaitkan dengan kedatangan nenek moyang bangsa Finnik Baltik, namun pandangan tersebut kini diperdebatkan dan ada sarjana berpendapat bahasa Uralik mungkin telah digunakan di rantau ini sejak akhir zaman ais.The Cambridge History of Scandinavia, p.51 

Zaman Neolitik Akhir atau Kalkolitik sekitar 2200 SM ditandai dengan kemunculan Budaya Tembikar Bertali, yang terkenal dengan hiasan tali pada tembikar dan kapak batu yang digilap halus. Bukti pertanian mula kelihatan melalui penemuan sisa gandum hangus, manakala adat pengebumian memperlihatkan mayat diletakkan mengiring dengan lutut dibengkokkan ke dada.

Zaman Gangsa di Estonia bermula sekitar 1800 SM. Ketika ini, pembinaan penempatan berkubu seperti di Saaremaa dan Estonia Utara mula berkembang, dan teknologi pembuatan kapal membantu penyebaran gangsa. Perubahan turut berlaku dalam adat pengebumian, termasuk penggunaan kubur batu berbentuk peti dan amalan pembakaran mayat.Estonia: Identity and Independence, p.26 

Zaman Logam
Zaman Logam Pra-Rom di Estonia bermula sekitar 500 SM dan berlanjutan hingga pertengahan abad pertama SM. Pada peringkat awal, barangan besi diimport dari luar, namun mulai abad pertama SM, besi mula dilebur daripada bijih tempatan yang diperoleh dari kawasan paya dan tasik. Penempatan biasanya terletak di kawasan yang mempunyai perlindungan semula jadi, dan kubu pertahanan dibina walaupun kebanyakannya digunakan secara sementara. Pada zaman ini juga muncul ladang berbentuk segi empat yang dikelilingi pagar, sering dikaitkan dengan pengaruh budaya Celtic. Tapak pengebumian baharu berbentuk timbunan tanah segi empat mula berkembang, dan adat pengebumian menunjukkan tanda-tanda awal stratifikasi sosial dalam masyarakat.

Zaman Logam Rom pula dianggarkan berlangsung antara tahun 50 hingga 450 Masihi, iaitu tempoh yang dipengaruhi oleh Empayar Rom. Pengaruh ini dapat dilihat melalui penemuan beberapa syiling Rom, barang kemas dan artifak tertentu. Penemuan artifak besi yang banyak di Estonia Selatan menunjukkan hubungan daratan yang lebih rapat dengan wilayah selatan, manakala kawasan kepulauan di barat dan utara Estonia lebih banyak berhubung dengan jiran mereka melalui laluan laut. Menjelang akhir tempoh ini, tiga kawasan dialek suku yang jelas terbentuk, iaitu Estonia Utara, Estonia Selatan dan Estonia Barat (termasuk kepulauan), dengan setiap kawasan membentuk identiti tersendiri.Estonia: Identity and Independence, p.28-31 

 Zaman Pertengahan Awal 
Nama Estonia pertama kali muncul dalam bentuk Aestii pada abad pertama Masihi dalam karya Tacitus, namun istilah itu pada masa tersebut kemungkinan merujuk kepada suku Baltik yang mendiami kawasan Lithuania barat dan wilayah yang kini dikenali sebagai Kaliningrad.The Uralic Language Family: Facts, Myths and Statistics., p21-23  Dalam sumber abad pertengahan awal, nama Estonia muncul dalam tulisan Cassiodorus pada abad ke-6. The Letters of Cassiodorus Translated by Thomas Hodgkin Sementara itu, ahli geografi Yunani Ptolemy dalam karya Geographia turut menyebut kelompok yang dikaitkan dengan penduduk pesisir Baltik.A History of Pagan Europe By Prudence Jones, Nigel Pennick; p.195  Hikayat Nordik seperti karya Saxo Grammaticus dan Snorri Sturluson pula menggambarkan orang Estonia terlibat dalam peperangan dan kegiatan lanun di Laut Baltik, termasuk pertempuran yang melibatkan raja-raja Scandinavia. Catatan babad Slav Timur Lama seperti Babad Primer juga menyebut kaum Chude, yang dari abad ke-11 sering dikaitkan dengan orang Estonia, malah dianggap antara kelompok awal yang terlibat dalam pembentukan negara Rus’. (2016). "The origin of Rus' and the question of Balto-Finnic role in this process". The Earliest States of Eastern Europe. Old Rus' and Medieval Europe: the Origin of States. Dmitriy Pozharskiy University, Moskva, 231-257.

Menjelang awal abad pertengahan, struktur politik tempatan di Estonia mula berkembang dengan pembahagian kepada paroki (kihelkond) dan daerah (maakond), masing-masing dipimpin oleh ketua tempatan serta dilengkapi kubu pertahanan. Antara daerah utama menjelang abad ke-13 termasuk Saaremaa, Läänemaa, Harjumaa, Rävala, Virumaa, Järvamaa, Sakala dan Ugandi.Estonia and the Estonians (Studies of Nationalities) Toivo U. Raun p.11  Estonia juga merupakan antara wilayah terkaya di Baltik dari segi penemuan harta karun syiling abad ke-11 dan ke-12, termasuk dirham Arab serta syiling Anglo-Saxon, menunjukkan jaringan perdagangan yang luas.Estonian Collections : Anglo-Saxon, Anglo-Norman and later British Coins;  Kubu seperti Varbola menjadi pusat pertahanan dan perdagangan penting.

Pada abad ke-11 dan ke-12, kawasan Baltik sering menyaksikan pertempbungan antara masyarakat tempatan dan kuasa Scandinavia. Kebangkitan Kristian serta pengukuhan kuasa pusat di Scandinavia dan Jerman akhirnya membawa kepada Perang Salib Baltik, yang menyaksikan penaklukan ketenteraan dan pengkristianan masyarakat Liv, Lett, Estonia dan Prusia oleh kuasa Jerman, Denmark dan Sweden, sekali gus mengubah landskap politik dan sosial rantau tersebut secara menyeluruh.The Northern Crusades: Second Edition by Eric Christiansen; p.93; 

 Catatan 

 Sumber 
History of Estonia 2nd Edition. Tõnu Tannberg, Ain Mäesalu, Tõnis Lukas, Mati Laur and Ago Pajur, , A/S BIT, Tallinn, 2002;

Category:Sejarah Estonia
Category:Eropah prasejarah